Адказваючы на пытанне, у чым прычына ўскладнення сітуацыі, Юрый Кароль адзначыў, што апошнія гады лагістыка ў Еўропе карэнным чынам змянілася. Значнасць Беларусі як транзітнай дзяржавы ўзрасла ў разы. Гэтаму садзейнічала выгаднае тэрытарыяльнае размяшчэнне, рэалізацыя праграмы развіцця лагістычнай сістэмы, пабудаваны сучасныя гандлёва-лагістычныя цэнтры, у якіх працуюць высакакласныя спецыялісты, беспрэцэдэнтна высокі ўзровень адносін Беларусі і Кітая. "Сваю ролю, вядома, адыграла і сітуацыя ва Украіне, і ўвядзенне санкцый адносна Расіі. Але факт застаецца фактам: у Беларусь накіраваліся многія таварныя патокі, таму што тут хутчэй, танней, бяспечней. У выніку ўзнікае канкурэнцыя ўнутры Еўразійскага эканамічнага саюза", - сказаў ён.